નિર્માત્રી શીલા બુટાલા અને શિવમ સર્જન નિર્મિત, ઇકબાલ મુનશી લિખિત-દિગ્દર્શિત નાટક ‘જો બકા હનીમૂન તો કરવું જ પડે’ એ ૭ મહિના પહેલાં રિલીઝ થયેલા ગુજરાતી નાટક ‘જો બકા પરણવું તો પડે જ’ની સીક્વલ છે. ગુજરાતી રંગભૂમિ પર પહેલી વાર એવું બની રહ્યું છે કે કોઈ નાટકની સીક્વલ બની હોય. ગુજરાતી નાટકોના જાણીતા ઍક્ટર રાજેન્દ્ર બુટાલા કહે છે, ‘નાટકોમાં ગુજ્જુભાઈની કૅરૅક્ટરિસ્ટિક પૉપ્યુલર થઈ છે અને એ સિરીઝમાં નાટકો બન્યાં છે, પણ એ નાટકો સીક્વલ ફૉર્મેટમાં નથી. પહેલી વખત એવું થઈ રહ્યું છે કે નાટકની સીક્વલ બની છે અને બકાનું કૅરૅક્ટર રિપીટ કરવામાં આવ્યું છે. વાર્તા પણ ત્યાંથી જ આગળ વધે છે જ્યાં એ ‘જો બકા પરણવું તો પડે જ’માં અટકી હતી.’